**Kedves Kollégisták,**

A Mátyásföld Kollégiumban az idén is lehetőség nyílik a Nyári Kollégium igénybevételére.

**Jelentkezési időszak: 2024. május 21.hétfő —május 31.péntek 24.00.**

**Eredményhirdetés: legkésőbb 2024. június 6-án, csütörtökön.**

**Nyári Kollégiumban elsősorban azok nyerhetnek elhelyezést, akik aktív kollégiumi jogviszonnyal rendelkeznek. Amennyiben marad férőhely, a BGE-n ebben a tanévben végzett hallgató, ill. más felsőoktatási intézmény hallgatója is kaphat elhelyezést, mint szállásbérlő.**

Nyári Kollégiumot igényelni lehet 1 hónapra (július vagy augusztus), illetve mindkét hónapra (július és augusztus). 1 hónapnál rövidebb időszakra nem áll módunkban szállást biztosítani!

Az elszállásolás kizárólag kétágyas szobákban történik, az optimális helykihasználás szerint.

A nyári felújítások miatt szobák csak az első, a második és (korlátozott számban) a harmadik emeleten lesznek kiadva. A földszint és a negyedik emelet üresen marad!

A Nyári Kollégiumban a Házirendeket, az érvényben levő KSz-t, valamint a Rektori utasítás aBudapesti Gazdasági Egyetemen érvényesíthető kollégiumi többletszolgáltatási díjakról c. szabályozókat be kell tartani.

**A kérelmet e-mailben Duba Petra kollégiumi kiemelt ügyintézőhöz kell benyújtani.**

**Duba.Petra@uni-bge.hu**

**A kérelemhez a jelentkezési lapot kitöltve, aláírva csatolni kell, valamint munkáltatói igazolást is. A jelentkezési lapon a kérelem indokát fel kell tüntetni.** A duális képzésben részt vevő hallgatóknak nem kell munkáltatói igazolást csatolni.

A következő indokokat fogadjuk el: duális képzés, szakmai gyakorlat Budapesten nem home office munkavégzésben, egyéb munkavállalás Budapesten nem home office munkavégzésben, egyéb rendkívüli körülmény.

**Nyári Kollégiumi ellátásban csak az részesülhet, akinek nincs függőben lévő kollégiumi díjtartozása**. Aktív hallgatóink – az évközi térítési díjhoz hasonlóan – a Neptun rendszeren keresztül fizetik a nyári szállásdíjat, aktív hallgatói jogviszonnyal nem rendelkező bérlők kártyás befizetéssel a portán.

**Nyári Kollégiumi díjak**

* **aktív hallgatói jogviszonnyal rendelkező hallgatók: 25500 Ft /hó/fő**
* **aktív hallgatói jogviszonnyal a BGE-n nem rendelkező bérlők: 41550 Ft/hó/fő+280Ft/nap/fő**

Beköltözés: július 3.-tól, ill. augusztus 1.-től.

**Figyelem! Legkésőbb augusztus 20.-ig ki kell költözniük a kollégiumból, az év végi kötelező fertőtlenítő nagytakarítás miatt! Ez azokra is vonatkozik, akik a következő tanévre helyet nyertek a Kollégiumba.**

Budapest, 2024. május 17.

Pásztorné Felföldi Ágnes

Kollégiumvezető